ཡ་མཚར་བ་ཞིག་ལ།ང་ཚོ་སྐྲག་སྐྲག་ངང་ནོར་རྫི་ནས་ཕྱིར་ཡུལ་དུ་ལོག་ཡོང་དུས་ལྷ་མོ་ཚང་ལ་འགྲུལ་བ་ལ་འགའ་ཐོན་འདུག་པར་མ་ཟད།ཨ་ཕ་དང་མགོན་སྐྱབས་ཀྱི་ཨ་ཕ།རྣམ་རྒྱལ་གྱི་ཨ་ཕ་གསུམ་གའང་དེ་གར་སོང་ནས་ཆང་འཐུང་གིན་འདུག་ཟེར།ཡུལ་དུ་མ་ཡར་གཅིག་པུས་ཇ་བསྐོལ་ཏེ་ང་ལ་བསྒུགས་འདུགངས་མ་ཡར་ལ་མགོན་སྐྱབས་ཡུལ་དུ་ཐོན་མིན་དྲིས་པ་ན།ཁོ་མོས་མགོན་སྐྱབས་ཀྱིས་ཁོའི་ཕོ་བ་ན་གྱིན་འདུག་ཟེར་ནས་ཕྱི་དྲོ་ཙམ་ལ་ཡུལ་དུ་ཐོན་བྱུང་ཟེར།དེ་བས་ངའི་སེམས་ལ་གཞི་ནས་ནམ་ལངས་པ་ལྟ་བུའི་སྣང་བ་ཞིག་སྐྱེས་ཤིང་མགོན་སྐྱབས་ཀྱང་གྲོགས་པོའི་ལ་རྒྱ་ཡོད་པའི་སྐྱེས་ཕོ་རབ་ཅིག་རེད་སྙམ་བྱུང་།